CELEX: 62020TN0358
Language: mt
Date: 2020-06-11 00:00:00
Title: Kawża T-358/20: Rikors ippreżentat fil-11 ta’ Ġunju 2020 – Net Technologies Finland vs REA

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/42
            
         
      Rikors ippreżentat fil-11 ta’ Ġunju 2020 – Net Technologies Finland vs REA
      (Kawża T-358/20)
      (2020/C 279/56)
      Lingwa tal-kawża: l-Ingliż
      
         Partijiet
      
      
         Rikorrenti: Net Technologies Finland Oy (Helsinki, il-Finlandja) (rappreżentanti: S. Pappas u N. Kyriazopoulou, lawyers)
      
         Konvenuta: Aġenzija Eżekuttiva għar-Riċerka
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara li (i) l-Aġenzija Eżekuttiva għar-Riċerka kisret l-obbligi kuntrattwali tagħha taħt il-Ftehim ta’ Għajnuna FP7-SEC-2012-312484, konkluż fil-kuntest tas-Seba’ Programm Qafas għar-riċerka, żvilupp teknoloġiku u attivitajiet ta’ dimostrazzjoni, (ii) it-talba magħmula fin-noti ta’ debitu Nru 3242005872 dwar ir-rimbors tal-ammont ta’ EUR 171 342,97 għal kontribuzzjoni mhux ġustifikata u Nru 3242005825 dwar ir-rimbors tal-ammont ta’ EUR 17 134,30 bħala kumpens f’somma f’daqqa, hija infondata, u (iii) l-ispejjeż korrispondenti għall-konsulenti interni huma eliġibbli; u,
               
            
                  —
               
               
                  tikkundanna lill-konvenuta tbati l-ispejjeż tagħha kif ukoll dawk tar-rikorrenti għal dawn il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka dawn il-motivi.
      
                  1.
               
               
                  L-ewwel motiv ibbażat fuq li r-REA interpretat b’mod żbaljat id-dispożizzjonijiet rigward l-ispejjeż eliġibbli u naqset milli tissodisfa l-obbligi kuntrattwali tagħha, billi ħarġet in-noti ta’ debitu inkwistjoni, abbażi tal-fatt li l-ispejjeż għal konsulenti interni jissoddisfaw il-kriterji ta’ eleġibbiltà, stabbiliti fil-Ftehim ta’ Għajnuna u għalhekk ma jistgħux jagħtu lok għal talba għal rimbors.
               
            
                  2.
               
               
                  It-tieni motiv ibbażat fuq li r-REA naqset milli tissodisfa l-obbligi tagħha fil-kuntratt in bona fide.
                  
               
            
                  3.
               
               
                  It-tielet motiv ibbażat fuq li r-REA kisret il-prinċipju ta’ proporzjonalità.